Diari Oficial de la Generalitat Valenciana


Sumari del DOGV 7807, del 16-06-2016 (2016/3957)

Informació pública de la modificació substancial de l'autorització ambiental integrada d'una instal·lació d'embotició de peces metàl·liques i posterior tractament superficial mitjançant anodització al terme municipal de Cheste.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7807

Data del DOGV
:   16-06-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/3957


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la modificació substancial de l'autorització ambiental integrada d'una instal·lació d'embotició de peces metàl·liques i posterior tractament superficial mitjançant anodització al terme municipal de Cheste. [2016/3957]  
De conformitat amb el que estableix l'article 30 de la Llei 6/2014, de 25 de juliol, de la Generalitat, de Prevenció, Qualitat i Control Ambiental d'Activitats en la Comunitat Valenciana, i l'article 36 de la Llei 21/2013, de 9 de desembre, d'Avaluació Ambiental, se sotmet a informació pública l'expedient número 094/14 IPPC, seguit a instància de Mar Explot, SLU, amb CIF S93310436, sítia en el vial 7, parcel·la 5 del polígon industrial Castilla, al terme municipal de Cheste (València), amb el mateix domicili als efectes de notificacions. Té com a objecte l'atorgament de la modificació substancial de la seua autorització ambiental integrada d'una indústria d'embotició de peces metàl·liques i posterior tractament superficial mitjançant anodització.  
  
Peticionari: Mar Explot, SLU.  
Emplaçament: vial 7, parcel·la 5 del polígon industrial Castilla de Cheste (València).  
Projecte: projecte per a la modificació substancial de l'autorització ambiental integrada, consistent en l'ampliació de les instal·lacions de Mar Explot, SLU, a Cheste (València). L'ampliació projectada es durà a terme en el vial 4, parcel·la 16.  
Producció: es pretén ampliar, augmentant la producció de 492.264.829 peces de producte anoditzat a 512.962.687 de peces i s'eradicarà l'activitat d'embotició. Es realitzaran operacions noves consistents en anodització amb poliment químic o setinat (línia EVA) i anodització amb electropoliment.  
  
El que es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Comunitat Valenciana, puguen presentar-se per les corporacions i particulars interessats les al·legacions que estimen convenients.  
Durant aquest termini els interessats podran examinar el projecte presentat en la Direcció General del Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, ciutat administrativa 9 d'Octubre, torre 1, carrer de Castán Tobeñas, número 77 de València.  
Finalitzat el període d'informació pública, s'anunciarà en el Diari Oficial de la Comunitat Valenciana el moment en què podrà consultar-se en la web de la Conselleria d'Agricultura, Medi Ambient, Canvi Climàtic i Desenvolupament Rural l'informe relatiu a les al·legacions presentades.  
  
València, 23 de maig de 2016.- El director general del Canvi Climàtic i Qualitat Ambiental: Joan Piquer Huerga.